
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 104
                                                                din 18 iunie 2019
privind însuşirea şi aprobarea indicatorilor tehnico - economici actualizați pentru obiectivul de investiții: ”Modernizarea străzilor Zugravilor, Livezilor, Lunca Poștei,

Izvorului din municipiul Sighișoara” – faza D.A.L.I.

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.607/12.06.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ținând cont de prevederile Legii nr. 98/2016 privind achizițiile publice, cu modificările şi completările ulterioare;

Având în vedere și prevederile H.G. nr. 907/2016 privind etapele de elaborare și conținutul - cadru al documentaţiilor tehnico - economice aferente obiectivelor/proiectelor de investiţii finanțate din fonduri publice, cu modificările şi completările ulterioare;

Având în vedere Hotărârea Consiliului Local Sighișoara nr. 243/29.11.2018 privind însușirea și aprobarea documentaţiei de avizare a lucrărilor de intervenţii pentru obiectivul de investiţii: “Modernizarea străzilor Zugravilor, Livezilor, Lunca Poștei, Izvorului din municipiul Sighișoara”;

Având în vedere actualizarea indicatorilor/parametrilor tehnico - economici din documentația de avizare a lucrărilor de intervenție (D.A.L.I.) pentru obiectivul de investiţii: “Modernizarea străzilor Zugravilor, Livezilor, Lunca Poștei, Izvorului din municipiul Sighișoara”;

Având în vedere Procesul - verbal cu nr. 16.551/12.06.2019 al Comisiei Tehnico - Economice, prin care s-a analizat şi s-a avizat favorabil documentaţia actualizată pentru obiectivul de investiţii: “Modernizarea străzilor Zugravilor, Livezilor, Lunca Poștei, Izvorului din municipiul Sighișoara” – faza D.A.L.I., respectiv a indicatorilor/parametrilor tehnico - economici;
Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 16.609/12.06.2019, prin care se propune însuşirea şi aprobarea indicatorilor tehnico - economici actualizați pentru obiectivul de investiții: “Modernizarea străzilor Zugravilor, Livezilor, Lunca Poștei, Izvorului din municipiul Sighișoara” – faza D.A.L.I., îndeplinindu-se prevederile legale în acest sens; 
  Având în vedere avizul favorabil al comisiei de comerț;
În temeiul prevederilor art. 36 alin. (2) lit. „b”, alin. (4) lit. „d”, art. 45 alin. (2) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                            H O T Ă R Ă Ş T E:

Art. 1. Se însuşesc şi se aprobă indicatorii tehnico - economici actualizați pentru obiectivul de investiții: “Modernizarea străzilor Zugravilor, Livezilor, Lunca Poștei, Izvorului din municipiul Sighișoara” – faza D.A.L.I., având valoarea totală a investiției de 4.239.900 lei (inclusiv T.V.A. de 676.164 lei) din care C+M 3.388.527 lei (inclusiv T.V.A. de 541.025 lei).
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Biroul Buget, Contabilitate, Salarizare - Direcţia Economică, Biroul Achiziții, Accesare Fonduri Europene și Management Proiecte și Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara. 
Art. 3. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

         Marcu Gheorghe        
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 14 voturi ”pentru” și 2 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Achiziții, Accesare Fonduri Europene și Management Proiecte.
10 ex.
B.A. 

